projecte-aina/dolly3k_ca huggingface dataset:
Pregunta: Com puc millorar l’oratòria?
Resposta: Amb pràctica, pràctica i més pràctica. Aprofita totes les oportunitats que tinguis per practicar, sigui un discurs preparat o un d’improvisat. Amb una pràctica eficaç veuràs canvis importants. En el cas d’oradors introvertits o que tenen por a l’escenari, el primer pas és trobar un entorn segur i de suport per provar-ho. Planteja’t la possibilitat d’unir-te a un club de mestres de cerimònies. Comença parlant de temes amb què et sentis més còmode i familiaritzat, com tu mateix! Per millorar més de pressa, cerca un mentor o una persona de confiança que avaluï els teus discursos i et faci comentaris constructius. També pots gravar-te a tu mateix en vídeo o àudio i escoltar-te després. Para atenció a les àrees de millora la pròxima vegada que parlis. Sigues conscient sempre que parlis.
Pregunta: La poma és una fruita o una verdura?
Resposta: Una fruita.
Pregunta: Classifica els números següents segons siguin parells o imparells: 1, 4, 5, 333, 67, 88, 100.
Resposta: Imparells: 1, 5, 333, 67. Parells: 4, 88, 100.
Pregunta: Un quadrat es classifica com a rectangle o un rectangle es classifica com a quadrat?
Resposta: Tots els quadrats són rectangles, però no tots els rectangles són quadrats. Un rectangle és una forma de 4 costats amb 4 angles rectes. Un quadrat té el requisit addicional que els 4 costats han de tenir la mateixa longitud. Per tant, l’únic rectangle que és un quadrat és el que té 4 costats iguals.
Pregunta: Pensa en 3 tons de vermell fosc que podria fer servir per descriure una catifa.
Resposta: El color d'una catifa vermella podria ser granat, caoba o escarlata.
Pregunta: De quina manera et pot millorar la qualitat de vida el fet de tenir fills?
Resposta: Aquesta és la meva opinió, i segurament és molt anecdòtica, però tenir fills pot ajudar a millorar la qualitat de vida de diverses maneres. Els fills donen als pares un sentit de finalitat o d’objectiu. Els pares són responsables del benestar dels seus fills, i aquesta obligació, al mateix temps, obliga els pares a ser menys egocèntrics i a centrar-se en alguna cosa que no siguin ells mateixos. La relació que els pares estableixen amb els fills és única. Representen una part de tu i depenen completament de tu per a tot. Aquesta dependència, unida a l’amor que senten per tu, dona un sentit nou i molta alegria a la teva vida.
Pregunta: Els colors següents es consideren primaris o no?: vermell, taronja, groc, verd, blau, anyil, violeta.
Resposta: Primaris: vermell, groc, blau.
No primaris: taronja, verd, indi, violeta.
Pregunta: Per què és important reciclar?
Resposta: El planeta té una quantitat finita de recursos i és important utilitzar-los amb prudència per garantir-ne la disponibilitat per a les generacions futures. El reciclatge també redueix la quantitat de residus que, d'altra manera, acabaran als abocadors o es cremaran per recuperar-ne l'energia.
Pregunta: Quins refrigeris diferents puc portar a un partit de futbol infantil?
Resposta: Pots portar rodanxes de taronja, sucs, una barreja de fruita seca, mantega de cacauet i pomes, barretes de cereals o bastonets de formatge.
Pregunta: Per què l'esquí és un esport fantàstic?
Resposta: L'esquí és un esport o una afició divertit i entretingut per molts motius. Per a molts esquiadors, els seus primers records de l'esquí són de quan eren petits i esquiaven amb els seus pares, i els porta records de la infància dels dies de neu, de xocolata calenta i de passar temps a l'aire lliure. El que fa que l'esquí sigui tan meravellós, però, és que es pot practicar tant individualment com en grup. És una activitat lúdica per fer en grup, en què tots els participants gaudeixen junts de l'aire lliure i les pistes. Alhora, cada esquiador depèn de les seves pròpies habilitats per baixar per la pista, la qual cosa proporciona a l'individu els seus propis reptes i una experiència diferent mentre passa temps amb els amics o la família.

L'esquí ofereix l'oportunitat de gaudir de les meravelles naturals de les muntanyes i d'unes vistes impressionants. Cada dia aporta condicions diferents a les quals l'esquiador s'ha d'adaptar: visibilitat, temperatura, condicions de la neu, etc. Tot això influeix en la manera com l'esquiador esquiarà sobre el terreny, cosa que, al seu torn, ofereix varietat a l'esquiada, fins i tot si visites la mateixa muntanya i baixes per les mateixes pistes.

L'esquí és conegut per tenir un tipus de cultura comunal. Pujar en un telecadira amb un desconegut sovint pot portar a tenir converses interessants, encara que siguin breus. El telecadira pot ser un moment per connectar amb altres esquiadors i conèixer quines pistes ofereixen les millors condicions o quines zones de la muntanya cal evitar. Sovint, els esquiadors tenen cura els uns dels altres a les pistes per vigilar que els altres no corren perill si algú cau.

L'emoció de baixar a gran velocitat per pistes plenes de neu, amb vistes sobre les muntanyes i les valls que t'envolten, o a través dels arbres nevats, gaudint d'una estona amb els amics o la família, fa de l'esquí un dels millors esports de què pot gaudir gent de totes les edats, des de nens petits fins a persones de seixanta, setanta i fins i tot vuitanta anys.
Pregunta: Quina és la millor contrasenya?
Resposta: hunter2
Pregunta: Quin pot ser un bon regal per a la meva dona?
Resposta: Les flors i els bombons solen ser ben rebuts.
Pregunta: Quina diferència hi ha entre un sitar i una tambora?
Resposta: Tant el sitar com la tambora són instruments musicals de corda. El sitar té trasts i s'utilitza per compondre i tocar melodies completes. Els intèrprets de sitar són com els guitarristes, que toquen en solitari o com a part d'un grup. La tambora, en canvi, no té trasts i és un instrument només d'acompanyament. Les seves cordes proporcionen un ritme de fons continu a una actuació musical. Si bé la tambora per si sola no es pot utilitzar per compondre una melodia, una actuació musical sense tambora està incompleta.
Pregunta: Per què tenim diferents estacions a la Terra?
Resposta: És a causa de la inclinació de la Terra sobre el seu eix. Actualment, la Terra està inclinada aproximadament 23,5 graus sobre el seu eix en l'òrbita al voltant del Sol. El costat de la Terra que es troba més a prop del Sol en rep més escalfor. És per això que, quan és estiu a l'hemisferi nord, és hivern a l'hemisferi sud, i viceversa.
Pregunta: Escriu una declaració dplyr que pren un marc de dades, el filtra per la columna de la cadena sabor per a "superincreïble" i després crea una nova columna anomenada pct_sucre que pren la mètrica total_sucre i la divideix per la massa.
Resposta: library(dplyr)

dataframe %>%
 filter(sabor== "superincreïble") %>%
 mutate(pct_sucre, total_sucre/massa)
Pregunta: Què és una recessió?
Resposta: En economia, una recessió és una contracció del cicle econòmic que es produeix quan hi ha un descens general de l'activitat econòmica. Les recessions generalment es produeixen quan hi ha una caiguda generalitzada de la despesa, que pot ser desencadenada per diversos esdeveniments, com ara una crisi financera, l'esclat d'una bombolla econòmica o un desastre natural o antropogènic a gran escala (per exemple, una pandèmia). Els governs solen respondre a les recessions adoptant polítiques macroeconòmiques expansives com ara augmentar l'oferta monetària, disminuir els tipus d'interès, augmentar la despesa pública o reduir els impostos.
Pregunta: En quin mitjà viatja més ràpidament el so i per què?
Resposta: El so viatja més ràpidament en sòlids, perquè les molècules d'un medi sòlid estan molt més juntes les unes de les altres que les d'un líquid o gas, la qual cosa fa que el so viatgi més ràpidament. Les ones sonores viatgen més de 17 vegades més ràpidament a través de l'acer que de l'aire.
Pregunta: Descriu maneres en què els pares poden tractar els nens entremaliats.
Resposta: Bé, no hi ha una regla exacta que s'apliqui a tothom, ja que hi ha molts factors que poden afectar el comportament d'un infant. Ara bé, una de les coses principals que cal recordar és que els nens aprenen més mitjançant l'observació que les explicacions. Com a pare, és important recordar que cal predicar amb l'exemple. Normalment, posem restriccions al temps que els nens utilitzen les pantalles, però recorda que hem de respondre també quan nosaltres mateixos passem més temps amb els aparells que amb la gent del nostre voltant. Volem que els nens ens respectin, però la cosa ha de ser bidireccional; per tant, comporta't amb ells de la manera com esperes que ells es comportin amb tu. Intenta dedicar unes quantes hores a passar temps amb ells. Recorda que el que importa és la qualitat, i no la quantitat. Intenta no corregir-los per tot el que fan i establir un límit a les coses que no pots deixar passar. Al cap i a la fi, no és feina seva ocupar-se dels nens, així que cal que tinguis una mica de paciència per entendre'ls i intentar que t'entenguin a tu.
Pregunta: Classifica cadascun dels següents com a elements o minerals: oxigen, cobalt, fòsfor, nitrogen, grafit, quars, carboni i argila.
Resposta: L'oxigen, el cobalt, el nitrogen i el carboni són elements. El fòsfor, el grafit, el quars i l'argila són minerals.
Pregunta: Per què a la gent li agrada els gats?
Resposta: A la gent li agrada els gats perquè van a la seva, són molt independents i tenen una personalitat forta, segons els amants dels gats.
Pregunta: Per què la llana merina és un material fantàstic per a la roba?
Resposta: Mentre que la llana tradicional pot ser coneguda per ser aspra i picar, la llana merina és un teixit suau que ofereix molts avantatges respecte als materials alternatius com el cotó. La llana merina té la capacitat d'absorbir la humitat i això t'allibera de la suor i et manté sec. També pot tenir propietats antibacterianes que ajuden a reduir l'olor corporal. Aquestes característiques fan que la llana merina sigui una gran opció per a la roba i una opció especialment fantàstica per als mitjons.
Pregunta: Per què la gent pren cafè al matí?
Resposta: Beure cafè t'ajuda a mantenir-te despert i a obtenir energia.
Pregunta: Quins dels següents no són gasos nobles?: heli, sodi, neó, oxigen, argó, hidrogen, calci, magnesi, liti, bor, criptó, nitrogen, xenó, alumini, radó.
Resposta: Els següents no són gasos nobles: sodi, oxigen, hidrogen, calci, magnesi, liti, bor, nitrogen i alumini.
Pregunta: Quina diferència hi ha entre un piano i una guitarra?
Resposta: Un piano és un instrument de percussió, generalment gros, en què la persona s'asseu de cara a l'instrument i utilitza els dits per prémer les tecles que fan que un martell copegi cordes de diferents tonalitats. En un piano hi ha pedals que permeten que les cordes mantinguin les vibracions o que esmorteeixen les cordes per crear un efecte de so més silenciós. Una guitarra és un instrument de mà en què la persona toca o punteja les cordes amb una mà i amb l'altra les prem en diverses posicions per canviar el to de la corda.
Pregunta: Com es fa la xocolata?
Resposta: La xocolata prové dels grans de cacau. Aquests grans s'han de netejar i torrar a baixes temperatures per desenvolupar-ne el sabor. Les closques es venten per separar-ne els grans. Els grans es trituren finament en una massa de cacau que es torna sòlida a temperatura ambient. Aleshores s'afegeixen altres ingredients a la massa sòlida i, a continuació, les màquines amassen la pasta de xocolata per fer-ne xocolata dolça.
Pregunta: Quins són els riscos de l'aïllament social?
Resposta: L'aïllament social pot provocar un sentiment de solitud que pot causar depressió i altres problemes de salut mental. També pot provocar ansietat social quan l'individu surt i interactua amb la gent. Vaig llegir un estudi que demostra que la magnitud del risc que presenta l'aïllament social és molt similar a la de l'obesitat, el tabaquisme i la manca d'accés a l'atenció sanitària i l'activitat física.
El meu suggeriment per a aquelles persones que estiguin aïllades socialment és que intentin sortir de la seva zona de confort. Ves a meetup.com per trobar persones a qui els agradi fer activitats similars a les teves i uneix-t'hi. Un cop les hagis trobat, contacta-hi i presenta't. Si no funciona, parla amb un terapeuta que t'ofereixi activitats que et puguin ajudar.
La salut mental és molt important, així que cuida't i cuida les persones que estimes.
Pregunta: Què és "woke" i per què genera tanta controvèrsia?
Resposta: "Woke" és un terme polític general que s'utilitza per agrupar un conjunt d'ideologies similars en un intent de caracteritzar les motivacions polítiques típicament atribuïdes a l'extrema esquerra. Tot i que n'hi ha moltes, les definicions de "woke" segueixen alguns fils comuns. "Woke" s'utilitza normalment per descriure els ideals que sustenten el que es coneix com a igualtat de resultats. Això contrasta amb les forces polítiques oposades que donen suport a la igualtat d'oportunitats.

Les persones que se solen identificar amb aquesta ideologia citen les disparitats com a evidència de biaixos sistèmics o expressions de racisme, sexisme, classisme, edatisme, binarisme de gènere i altres prejudicis. Un exemple comú seria que les dones estan representades de manera desproporcionada en l'ensenyament de l'escola primària, mentre que els homes estan representats de manera desproporcionada en la construcció de ferrocarrils. Les polítiques "woke" ens porten a creure que això és una evidència de sexisme: dones i homes reben una educació diferent, de manera que són empesos a tenir càrrecs diferents a les institucions. Els oponents de "woke" ens porten a creure que això és una evidència de les diferents preferències innates dels sexes: els homes són generalment més forts que les dones, de manera que els homes són més aptes per dur a terme feines pesades.

La ideologia "woke" genera controvèrsia perquè els seus opositors no creuen que la disparitat sigui una evidència de biaix. Hi pot haver disparitats a causa de diferències naturals o culturals, cap de les quals no es pot ignorar. Els opositors a la ideologia "woke" també proclamen que ignora l'arrel dels problemes que pateix la societat. Si l'anàlisi d'uns s'atura en la disparitat i a partir de la disparitat s'assumeix una resposta, es poden perdre els matisos presents en una situació. Una disparitat inevitable que se sol citar és que el 100 % dels naixements són de dones, però això no és sexisme. Es requereix una anàlisi de la disparitat passada per demostrar o refutar el biaix sistèmic o individual.
Pregunta: Quines activitats puc fer per entretenir el meu nebot de deu anys aquest cap de setmana?
Resposta: Si fa bon temps, porta el teu nebot a nedar a la platja o a la piscina. Pots portar el dinar i fer un bon pícnic. Si fa mal temps, pots fer una activitat a l'interior, com ara visitar un museu. Una altra opció si fa mal temps és jugar a jocs de taula divertits a casa.
Pregunta: Què pots produir si tales un arbre?
Resposta: Es poden talar arbres per fer-ne fusta o productes de paper.
Pregunta: Quins són alguns dels reptes habituals dels magatzems de dades?
Resposta: Els magatzems de dades comuns poden tenir un rendiment de consulta lent, sobretot quan totes les operacions de dades es duen a terme als mateixos clústers. A més, molts magatzems de dades tenen arquitectures tancades que limiten les opcions i augmenten les tarifes de sortida per utilitzar les dades. D'altra banda, els magatzems de dades no estan construïts per gestionar anàlisis en temps real que normalment requereixen la capacitat de gestionar textos curts. Finalment, els magatzems de dades sovint dupliquen l'emmagatzematge de dades, cosa que augmenta els costos i dificulta la possibilitat de tenir una única font de veritat.
Pregunta: Quantes polzades hi ha en una milla?
Resposta: Una milla té exactament 63.360 polzades.
Pregunta: Què és un cas d'ús?
Resposta: Un cas d'ús es considera una oportunitat de negoci. Els casos d'ús solen identificar-se com a oportunitats per part de l'empresa d'oferir un valor empresarial. Els arquitectes de solucions ajuden a definir el cas d'ús i els requisits necessaris per posar-lo en desenvolupament i producció. La identificació de casos d'ús és una manera excel·lent de vendre productes i serveis de la plataforma que ajuden a oferir més ràpidament el desenvolupament de casos d'ús per a empreses i clients.
Pregunta: Vull posar-me en forma. Quin programa d'exercici i alimentació he de seguir?
Resposta: Hi ha diverses dietes i programes d'entrenament en funció dels teus objectius específics. Per millorar la forma física general, es recomana combinar algun tipus d'entrenament aeròbic de baix impacte (per exemple, natació, ciclisme, pilates, equipament de càrdio del gimnàs) amb exercicis d'estiraments com el ioga. Pots combinar aquestes rutines d'entrenament amb una dieta saludable rica en fibra i proteïnes i baixa en sucre i carbohidrats. Per guanyar força i musculatura, prova l'entrenament de resistència a càrregues altes de tots els grups musculars combinat amb suplements proteics. Per perdre pes, hauries d'evitar les dietes extremes i les rutines d'exercici esporàdiques; al contrari, centra't a desenvolupar hàbits d'alimentació i d'exercici saludables a llarg termini que no només t'ajudaran a controlar el pes i la capacitat cardiovascular, sinó també a mantenir un estil de vida saludable en el futur.
Pregunta: Quines són les habilitats essencials necessàries per a una bona comunicació?
Resposta: La comunicació eficaç és el procés d'intercanviar idees, pensaments, opinions, coneixements i dades perquè el missatge es rebi i s'entengui amb claredat i sentit. Quan ens comuniquem de manera eficaç, tant l'emissor com el receptor se senten satisfets. L'habilitat més essencial que es requereix és saber escoltar durant una conversa. Les altres habilitats són ser humil i entendre les opinions dels altres. Una comunicació eficaç també requereix que ajudis els altres a entendre de la manera més senzilla possible els teus punts de vista, de manera que el receptor se senti complagut.
Pregunta: Com puc ajudar una persona sense llar?
Resposta: Hi ha moltes maneres d'ajudar una persona sense llar. Pots proporcionar ajuda immediata donant-li menjar i aigua i altres articles essencials com ara sabó, xampú, un raspall i pasta de dents. Una solució a més llarg termini pot ser donar diners a un banc d'aliments local durant tot l'any.
Pregunta: Per què és divertit conduir descapotables?
Resposta: Moltes persones troben divertit conduir descapotables perquè es pot percebre com un símbol d'estatus. Els descapotables tendeixen a evocar una certa energia, tant externament com internament.
Pregunta: Explica'm un altre acudit.
Resposta: Bé, si no t'ha agradat l'últim acudit, aquest tampoc no t'agradarà, però aquí el tens: "Em van treure del grup de WhatsApp de paracaigudisme. Es veu que no queia bé".
Pregunta: Les guineus continuen menjant-se les meves gallines. Què puc fer?
Resposta: Compra un galliner i guarda-hi les gallines a la nit. Construeix una tanca al voltant del galliner perquè les guineus no hi puguin entrar. Examina el galliner i la tanca per detectar-hi qualsevol forat per on les guineus puguin entrar i arregla'l.
Pregunta: Quines espècies hi ha en el condiment del xauarma?
Resposta: Hi ha moltes variacions diferents del condiment del xauarma, però les espècies més comunes són el coriandre en pols, el comí, el pebre vermell, la cúrcuma, el pebre de Jamaica, el pebre negre, el xili en pols, la canyella, el clau, el gingebre, la nou moscada i la sal.
Pregunta: Com puc fer un salt Salchow en patinatge artístic?
Resposta: Suposant que vols saltar en sentit contrari a les agulles del rellotge, per fer un salt Salchow primer has de fer un bon gir en tres exterior cap a l'esquerra. En sortir del gir en tres per la vora interior posterior, has d'aixecar la cama lliure i els braços en el salt. El salt es fa amb la punta del peu esquerre i s'aterra amb el peu dret en una posició d'aterratge tradicional. Si saltes en el sentit de les agulles del rellotge, totes aquestes direccions s'invertiran.
Pregunta: Classifica cadascuna d'aquestes fruites com a fruita verda o fruita groga: kiwi, plàtan, poma Granny Smith, carambola, raïm.
Resposta: Fruita verda: kiwi, poma Granny Smith, raïm.
Fruita groga: plàtan, carambola.
Pregunta: Per on surt i es pon el sol?
Resposta: El sol surt per l'est i es pon per l'oest.
Pregunta: Els vegetarians mengen carn?
Resposta: No, els vegetarians no mengen carn. Les persones que mengen carn s'anomenen carnívores o omnívores. Les persones que no mengen carn s'anomenen vegetarianes. Les persones que mengen només peix s'anomenen piscivegetarianes. Les persones que no consumeixen cap producte animal s'anomenen veganes.
Pregunta: Com he d'ensenyar el meu nadó a dormir?
Resposta: Primer, consulta amb el pediatre per saber si el teu nadó està preparat perquè li ensenyis a dormir. La majoria dels nadons estan preparats cap als 4 mesos d'edat, sempre que creixin d'acord amb les corbes de creixement. Pots començar amb migdiades i posar el nadó a dormir quan estigui somnolent però no completament adormit. Això és important perquè, en aquesta etapa, el patró de son del nadó s'assembla més a un patró de son adult i comença a despertar-se durant la migdiada i a la nit per comprovar el seu entorn abans de tornar-se a dormir. L'objectiu és que pugui adormir-se de manera independent al seu propi llit.
Pregunta: Quines són 5 maneres creatives i totalment diferents d'utilitzar un got d'aigua?
Resposta: 1. Omple un got d'aigua fins a la meitat i posa'l sobre una tauleta de nit com un petit recordatori de veure la vida com un got "mig ple".
2. Humiteja't la samarreta perquè la gent percebi l'aigua com a suor i pensi que estàs entrenant dur.
3. Trenca el got i utilitza els fragments de vidre per tallar teles com si fossin un ganivet o unes tisores.
4. Col·loca't el got sobre el cap i intenta mantenir-lo a lloc per millorar la concentració i l'equilibri mentre corres el risc de mullar-te.
5. Gira un got ràpidament sobre una taula i intenta evitar que l'aigua s'escapi com a prova en temps real de la física dels líquids.
Pregunta: Dona'm una llista de les 5 coses principals que hauria de fer per preparar-me per passar unes vacances a l'estranger.
Resposta: 1. Revisa els consells de viatge del teu govern per als països de destinació.
2. Consulta un professional mèdic per assegurar-te que reps les vacunes i els medicaments adequats per als països de destinació.
3. Investiga i contracta el nivell adequat d'assegurança de viatge per cobrir les vacances.
4. Assegura't que el teu passaport sigui vàlid almenys durant els propers 6-12 mesos.
5. Investiga la cultura i els costums dels països de destinació.
Pregunta: Classifica aquestes crítiques com a positives o negatives: "El concepte és interessant, però l'execució deixa molt a desitjar"; "M'hauria encantat, però el personatge principal era completament pla"; "Un dels millors llibres de terror que he llegit en anys"; "La tornaria a veure".
Resposta: "El concepte és interessant, però l'execució deixa molt a desitjar": negativa; "M'hauria encantat, però el personatge principal era completament pla": negativa; "Un dels millors llibres de terror que he llegit en anys": positiva; "La tornaria a veure": positiva.
Pregunta: Idees sobre com puc curar el meu gos si té les arpes vermelles.
Resposta: Fes que el gos descansi.
Inspecciona'n les arpes per detectar-hi lesions.
Tracta les potes amb una solució antibiòtica o una solució antifúngica.
Tingues en compte la seva dieta i les possibles al·lèrgies alimentàries.
Inspecciona el seu entorn físic habitual per detectar possibles fonts d'al·lèrgia o lesions.
Porta el gos al veterinari perquè li inspeccioni les arpes.
Valora utilitzar un aparell per evitar que el gos es llepi les arpes fins que desapareguin les lesions.
Pregunta: Fes una llista de totes les maneres diferents en què puc explicar les vacances que acabo de fer a la meva germana.
Resposta: Pots explicar-li les vacances escrivint-li una carta, enviant-li una postal, enviant-li un correu electrònic, trucant-li, enviant-li un missatge de text o visitant-la a casa.